Ejendomsmæglerkæden EDC har offentliggjort listen over de dyreste kommuner at købe hus i - og de billigste. De tre dyreste ligger på Sjælland. Gentofte ligger nummer et, mens Rudersdal ligger på en andenplads. Nummer tre er Frederiksberg. Her kræver det en hustandsindkomst på over en million kroner. Noget anderledes ser det ud i bunden af listen. Lolland er klart den billigste kommune at købe hus i, mens Danmarks dejligste ferieø Bornholm kommer på andenpladsen. Og på en tredjeplads kommer så Brønderslev, hvor man kan have en hustandsindkomst på under 300.000 kroner og stadig have et hus.

Opsummering:
Listen over de billigste og de dyreste kommuner at købe hus i er blevet offentliggjort - og en nordjysk kommune ligger i den billige ende.